
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1507 

22 Ιουλίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ανωτάτου ορίου μηνιαίων βασικών μι¬ 
σθών, του με σύμβαση εργασίας Ιδιωτικού Δικαίου 
Διοικητικού Προσωπικού, του Προσωπικού του 
άρθρου 11 του Νόμου 1682/1987 (ΦΕΚ 14Α) και 
του Νομικού Συμβούλου του ΚΕΠΕ. 1 

Πιστωτικές διευκολύνσεις σε εξαγωγικές επιχειρήσεις 
των ΝομώνΦλώρινας, Κιλκίς, Καστοριάς, Κοζάνηςκαι 
Γρεβενών που επλήγησαν από την κρίση στο Κόσοβο. 2 

Τροποποίηση της 105441/ΔΙΟΕ 1170/ 28.12.95 από¬ 
φασης «Ανασυγκρότηση της Κεντρικής Επιτροπής 
Τεχνικής και Επιστημονικής Συνεργασίας (ΚΕΤΕΣ)» 
όπως τροποποιήθηκε μεταγενέστερα. 

Ανάθεση στον ΕΛΤΑ με την υπηρεσία ΠΟΡΤΑ-ΠΟΡΤΑ 
της διακίνησης της εφημερίδας «ΔΗΜΟΣΙΟΓΡΑΦΙ¬ 
ΚΑ» του Υπουργείου Εσωτερικών Δημόσιας Διοίκη¬ 
σης και Αποκέντρωσης. 

Παροχή της Εγγύησης του Ελληνικού Δημοσίου στην 
Κοινοπραξία Τραπεζών ΕΤΕ και ΕΤΕΒΑ για τη χο¬ 
ρήγηση κοινοπρακπκού δανείου ποσού δρχ. 5.400 
εκατ. στην ΕΒΟ. 

Έκδοση ομολογιακού δανείου επταετούς διάρκειας, 
σταθερού επιτοκίου, με ημερομηνία έκδοσης, 1η 
Ιουλίου 1999, συνολικού ύψους 20 δισεκατομμυ¬ 
ρίων (20.000.000.000) δραχμών. 

Συγκρότηση Μόνιμης Επιστημονικής Επιτροπής 
του ΟΑΣΠ Υποστήριξης Αντισεισμικού Σχεδια- 
σμού. 

Τροποποίηση του Κανονισμού του Κέντρου Ηλεκτρο¬ 
νικών Υπολογιστών Κοινωνικών Υπηρεσιών (ΚΗΥ- 
ΚΥ) . 

Επέκταση διατάξεων Ν. 2470/1997 στους συνταξιού¬ 
χους του Ταμείου Επικουρικής Ασφάλισης Δημο¬ 
σίων Υπαλλήλων (Τ.Ε.Α.Δ.Υ.). 


ΑΠΟΦΑΣΕΙ Σ 

Αριθ. 255 (1) 

Καθορισμός ανωτάτου ορίου μηνιαίων βασικών μισθών, 
του με σύμβαση εργασίας Ιδιωτικού Δικαίου Διοικητι¬ 
κού Προσωπικού, του Προσωπικού του άρθρου 11 του 
Νόμου 1682/1987 (ΦΕΚ 14Α) και του Νομικού Συμβού¬ 
λου του ΚΕΠΕ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 1, παρ. 3 του αριθ. 644/1964 Β.Δ/τος (ΦΕΚ 
181Α), «περί οικονομικής διαχειρίσεως, Οικονομικής Επο- 
πτείας, δαπανών πάσης φύσεως κλπ., και περί του τρόπου 
καθορισμού των αποδοχών του Προσωπικού του Κέντρου 
Προγραμματισμού και Οικονομικών Ερευνών (ΚΕΠΕ)». 

2. Το άρθρο 25 του Ν. 2579/1998 (ΦΕΚ 31 Α). 

3. Τα άρθρα 19 και 20 του Ν. 1876/1990 (ΦΕΚ 27 Α). 

4. Το άρθρο 40 του Ν. 849/1978, όπως συμπληρώθηκε 
με το άρθρο 8του Ν. 2129/1993. 

5. Το άρθρο 29 Ατού Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137 Α), που προστέθηκε με το 
άρθρο 27 του Ν. 2081/1992 και τροποποιήθηκε με το άρ¬ 
θρο 1 παρ. 2 του Ν. 2469/1997. 

6. Το Π.Δ. 138/1993 «Οργανισμός του Υπουργείου Εθνι- 

5 κής Οικονομίας» (ΦΕΚ 55 Α/14.4.1993). 

7. Τις αριθ. πρωτ. ΠΡ.5855/Οικ.3827/12.10.1978, ΠΡ. 
2106/946/5.3.1980, 104616/13187/8.9.1982, 38990/1603/ 
6.10.1989, 43622/436/16.6.1993, 27714/446/4.7.1994, 

6 86552/532/30.8.1995, 10105/112/15.3.1996 και 16232/ 
267/20.5.1997 κοινές αποφάσεις μας, με τις οποίες καθο¬ 
ρίστηκε το ανώτατο ποσό των βασικών μηνιαίων αποδο¬ 
χών των με σύμβαση Ιδιωτικού Δικαίου υπαλλήλων του 

7 ΚΕΠΕ και του Νομικού Συμβούλου, καθώς και οι πρόσθε¬ 
τες αποδοχές αυτών. 

8. Το γεγονός ότι, από την απόφαση αυτή θα προκληθεί 
για το τρέχον έτος δαπάνη 2.500.000 δραχμών και για την 
οποία έχει γίνει σχετική πρόβλεψη στον Προϋπολογισμό 
του ΚΕΠΕ (ΚΑΕ 9411,9412,9413,0912). 

9. Την αριθ. 1107147/1239/0006Α/4.10.96 κοινή απόφα- 
9 ση Πρωθυπουργού και Υπουργού Οικονομικών «Ανάθεση 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


αρμοδιοτήτων στους Υφυπουργούς Οικονομικών (ΦΕΚ 
922 Β), αποφασίζουμε 

1. Καθορίζουμε από 1ης Ιανουάριου 1999 το ανώτατο 
κατά μήνα ποσό των βασικών μηνιαίων μισθών που μπορεί 
να καταβληθεί στο με σύμβαση εργασίας ιδιωτικού δικαί¬ 
ου διοικητικό προσωπικό, το προσωπικό του άρθρου 11 
παρ. 2του Ν. 1682/1987 (ΦΕΚ 14/Α) και του Νομικού Συμ¬ 
βούλου του ΚΕΠΕ, ως εξής: 

α) Διοικητικό Προσωπικό μέχρι ποσού δραχμών 
109.700. 

β) Προσωπικό του άρθρου 11 παρ. 2 του Ν. 1682/1987 
μέχρι ποσού 129.500. 

γ) Βοηθητικό Τεχνικό Προσωπικό μέχριποσού δραχμών 
95.400. 

δ) Νομικό Σύμβουλο μέχριποσού δραχμών 108.500. 

2. Κατά τα λοιπά ισχύουν οι αναφερόμενες στο Προοί¬ 
μιο κοινές Αποφάσεις μας. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 14 Ιουλίου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΝΙΚ. ΧΡΙΣΤΟΔΟΥΛΑΚΗΣ 
-Φ- 

Αριθ. 24611/Β. 1233 (2) 

Πιστωτικές διευκολύνσεις σε εξαγωγικές επιχειρήσεις 
των Νομών Φλώρινας, Κιλκίς, Καστοριάς, Κοζάνης και 
Γρεβενών που επλήγησαν από την κρίση στο Κόσοβο. 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Εχοντας υπόψη: 

1. Τον Ν . 128/75 όπως ισχύει «Περί τροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 

2. Τον Ν. 1266/82 « Περί Οργάνων ασκήσεως της νομι¬ 
σματικής πιστωτικής και συναλλαγματικής Πολιτικής και 
άλλες διατάξεις». 

3. Την πράξη του Διοικητή της Τράπεζας Ελλάδος 
αριθμ.1620/5.10.89 « Ρυθμίσεις Οφειλών από τραπεζικό 
δανεισμό». 

4. Την ανάγκη υποβοήθησης των εξαγωγικών επιχειρή¬ 
σεων των Νομών Φλώρινας Κιλκίς, Καστοριάς, καθώς και 
των εξαγωγικών επιχειρήσεων γουνοποιίας και εκτροφής 
γουνοφόρων ζώων των Νομών Καστοριάς, Φλώρινας, Κο¬ 
ζάνης Γ ρεβενών οι οποίες υπέστησαν ζημιές από την κρί¬ 
ση στο Κόσοβο, αποφασίζουμε: 

Οι εξαγωγικές επιχειρήσεις των Νομών Φλώρινας, Κιλ¬ 
κίς, Καστοριάς που υπέστησαν ζημιές από την κρίση στο 
Κόσσοβο, καθώς και οι εξάγωγικές επιχειρήσεις γουνο¬ 
ποιίας και εκτροφής γουνοφόρων ζώων των Νομών Κα¬ 
στοριάς, Φλώρινας, Κοζάνης και Γρεβενών, οι οποίες εί¬ 
ναι εγγεγραμμένες στα Ειδικά Μητρώα Εξαγωγέων των 
Επιμελητηρίων που ανήκουν, ανεξαρτήτως από το εάν 
έχουν ρυθμίσει τις οφειλές τούς ή μη βάσει των -Κ.Υ.Α.- 
υπ' αριθμ. 66336/Β.1398/14.9.1993, 69836/Β.1461/ 
10.9.1993 και 46111/Β.691/21.5.1993 όπως ισχύουν, δύ- 
νανται να μεταθέσουν για ένα εξάμηνο, δηλαδή από 
30.6.1999 μέχρι 31.12.1999 την εξόφληση του συνόλου 
των ληξιπροθέσμων και μή υποχρεώσεών τους προς τις 
Τράπεζες. 


Οι τόκοι συνεπεία αυτής της καθυστέρησης αποπλη¬ 
ρωμής των οφειλών των ανωτέρω επιχειρήσεων από 
30.6.1999 μέχρι 31.12.1999 θα καλυφθούν σε βάρος του 
λογ. του Ν. 128/75. 

ΚΑΛΥΨΗ ΔΑΠΑΝΗΣ 

Η δαπάνη που προκαλείται από την παρούσα Απόφαση, 
θα βαρύνει το λογ/σμό του Ν. 128/75 ο οποίος δημιουρ- 
γείται από την παρακράτηση επί των χορηγήσεων των 
τραπεζών με σκοπό την επιδότηση επιτοκίων δανείων.Ο 
λογαριασμός αυτός επιδοτείται από τον Κρατικό Προϋ¬ 
πολογισμό μόνο σε περίπτωση ελλειμματικότητάς του και 
για το λόγο αυτό η τυχόν επιβάρυνση του Κράτικού Προ¬ 
ϋπολογισμού, δεν είναι δυνατόν να εκτιμηθεί. 

Η απόφαση αυτή αρχίζει να ισχύει από την δημοσίευσή 
της στην Εφημερίδα της Κυβερνήσεως, εκτός άν άλλως 
ορίζεται στις διατάξεις της παρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 1999 

Ο ΥΠΟΥΡΓΟΣ 

Γ ΠΑΠΑΝΤΩΝΙΟΥ 
-Φ- 

Αριθ. 25083/ΔΙΟΕ 436 (3) 

Τροποποίηση της 105441/ΔΙΟΕ1170/28.12.95 απόφασης 
«Ανασυγκρότηση της Κεντρικής Επιτροπής Τεχνικής 
και Επιστημονικής Συνεργασίας (ΚΕΤΕΣ)» όπως τρο¬ 
ποποιήθηκε μεταγενέστερα. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του άρθρου 5 του Ν. 1673/86 «Κύρωση της Συμφω¬ 
νίας μεταξύ της Κυβέρνησης της Ελληνικής Δημοκρατίας 
και του Προγράμματος Ανάπτυξης των Ηνωμένων 
Εθνών» (ΠΑΗΕ) και ρύθμιση θεμάτων τεχνικής και επι¬ 
στημονικής συνεργασίας (ΦΕΚ 207/τ.Α/29.12.86). 

β. Του άρθρου 27 του Ν. 2081/1992 (ΦΕΚ 154/ 
τ.Α/10.9.1992) «Ρύθμιση του θεσμικού των Επιμελητη¬ 
ρίων, τροποποίηση των διατάξεων του Ν. 171211987 για 
τον εκσυγχρονισμό των επαγγελματικών οργανώσεων 
των εμπόρων, βιοτεχνών και λοιπών επαγγελματιών και 
άλλες διατάξεις», όπως τροποποιήθηκε με το άρθρο 1 
παρ. 2α του Ν. 2469/1997 (ΦΕΚ 38/τ.Α/1997) «Περιορι¬ 
σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις». 

γ. Του άρθρου 20 του Ν. Δ. 2473/53 «Περί ιδρύσεως Ελ¬ 
ληνικού Κέντρου Παραγωγικότητας και ρύθμιση θεμάτων 
τεχνικής βοήθειας» 

δ. Του ΓΊ.Δ. 138/1993 «περί Οργανισμού του Υπουργεί¬ 
ου Εθνικής Οικονομίας (ΦΕΚ 55/τ.Α/14.4.1993). 

2. Την αριθμ. 23446/ΔΙΟΕ 471/5.7.1999 κοινή απόφαση 
του Πρωθυπουργού και του Υπουργού Εθνικής Οικονο¬ 
μίας «καθορισμός αρμοδιοτήτων της Υφυπουργού Εθνι¬ 
κής Οικονομίας Ροδούλας Ζήση» (ΦΕΚ 1373/τ.Β/ 
5.7.1999). 

3. Την αριθμ. 105441/ΔΙΟΕ 1170/28.12.1995 απόφαση 
«Ανασυγκρότηση της Κεντρικής Επιτροπής Τεχνικής και 
Επιστημονικής Συνεργασίας (ΚΕΤΕΣ)» όπως τροποποιή¬ 
θηκε μεταγενέστερα. 

4. Την πρόταση της αρμόδιας Υπηρεσίας, αποφασίζου¬ 
με: 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 

I. Τροποποιούμε την αριθμ. 105441/ΔΙΟΕ 1170/ 
28.12.1995 απόφασή μας, όπως τροποποιήθηκε μεταγε¬ 
νέστερα και ορίζουμε τον Βασίλειο Κανελλάκη, Γενικό 
Δ/ντή της Γενικής Δ/νσης Συντονισμού και Επιθεώρησης 
Υπηρεσιών Εξωτερικού (ΣΕΥΕ), ως τακτικό μέλος, σε 
αντικατάσταση του Κων/νου Μπορονικολού. 

Κατά τα λοιπά ισχύει η αριθμ.105441/Δ1ΟΕ 
1170/28.12.1995 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 1999 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 
-Φ- 

Αριθ. 2/51747/0095 (4) 

Ανάθεση στον ΕΛΤΑ με την υπηρεσία ΠΟΡΤΑ-ΠΟΡΤΑτης 
διακίνησης της εφημερίδας «ΔΗΜΟΣΙΟΓΡΑΦΙΚΑ» του 
Υπουργείου Εσωτερικών Δημόσιας Διοίκησης και 
Αποκέντρωσης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις του Ν.Δ. 496/70 «Περί οργανώσεως και 
λειτουργίας των ταχυδρομείων» σε συνδυασμό με εκεί¬ 
νες του Π.Δ. 277,75 «περί της νομικής μορφής λειτουρ¬ 
γίας της Ταχυδρομικής Υπηρεσίας δια το μετά την 30η 
Απριλίου 1975 χρονικό διάστημα». 

2) Τις διατάξεις του Π.Δ. 295/86 «Δομή και ρόλος και 
τρόπος διοίκησης και λειτουργίας της Κοινωνικοποιημέ¬ 
νης επιχείρησης «ΕλληνικάΤαχυδρομεία» (ΕΛ. ΤΑ.). 

3) Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» όπως ισχύουν. 

4) Τις διατάξεις των παραγράφων 2 και 3 του άρθρου 68 
του Ν. 2065/92 «Αναμόρφωση της άμεσης φορολογίας 
και άλλες διατάξεις» σε συνδυασμό με εκείνες του άρ¬ 
θρου 42του Ν. 2168/93. 

5) Το άρθρο 2 παρ. 13 περ. VI του Ν. 2286/95 (ΦΕΚ 
19/Α/1.2.1995) «Προμήθειες του Δημοσίου Τομέα και 
ρυθμίσεις συναφών θεμάτων». 

6) Το άρθρο 22 του Π.Δ. 394/96 «Κανονισμός Προμη¬ 
θειών Δημοσίου», 

7) Το άρθρο 83 παρ. 3 περ. ε του Ν. 2362/95 «Περί Κώ- 
δικος Δημοσίου Λογιστικού» 

8) Την αριθμ. 95645/21.9.93 απόφαση του Υφυπουργού 
Οικονομικών και Μεταφορών και Επικοινωνιών σχετικά με 
τον καθορισμό του τρόπου πληρωμής των τελών για τη 
διακίνηση της αλληλογραφίας του Δημοσίου. 

9) Την αριθμ. 1107147/1239/0006Α/4.10.96 απόφαση 
περί ανάθεσης αρμοδιοτήτων στον Υφυπουργό Οικονο¬ 
μικών. 

10) Το αριθμ. Δ1ΟΙΚ/424/8.1.1998 έγγραφο του Υπουρ¬ 
γείου Εσωτερικών Δημόσιας Διοίκησης και Αποκέντρω¬ 
σης με το οποίο ζητείται η διακίνηση της εφημερίδας «ΔΗ¬ 
ΜΟΣΙΟΓΡΑΦΙΚΑ» προς τις έδρες των Νομαρχιακών Αυ¬ 
τοδιοικήσεων και τα επαρχία του Κράτους, από την ειδική 
υπηρεσία του ΕΛΤΑ ΠΟΡΤΑ-ΠΟΡΤΑ, αποφασίζουμε: 

Αναθέτουμε στην ειδική Υπηρεσία του ΕΛ.ΤΑ ΠΟΡΤΑ- 
ΠΟΡΤΑ την διακίνηση της εφημερίδας «ΔΗΜΟΣΙΟΓΡΑΦΙ¬ 
ΚΑ» του Υπουργείου Εσωτερικών Δημόσιας Διοίκησης και 
Αποκέντρωσης προς τις έδρες των Νομαρχιακών Αυτοδι¬ 
οικήσεων και τα επαρχία του Κράτους. 


Από την απόφαση αυτή προκαλείται ετήσια δαπάνη η 
οποία δεν θα υπερβαίνει το ποσό των δραχμών είκοσι εκα¬ 
τομμυρίων (20.000.000) και θα αντιμετωπίζεται από την 
πίστωση που εγγράφεται κατ’ έτος στον Τακτικό Προϋ¬ 
πολογισμό του Φορέα 23-200 και ΚΑΕ 0823, και αφορά 
την διακίνηση της εν γένει αλληλογραφίας του Δημοσίου 
από τον ΕΛΤΑ. 

Ο τρόπος πληρωμής και οι λοιπές λεπτομέρειες θα κα- 
θορισθούν με την σχετική σύμβαση που θα ακολουθήσει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουνίου 1999 

Ο ΥΦΥΠΟΥΡΓΟΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 
-Φ- 

Αριθ. 2/44333/0025 (5) 

Παροχή της Εγγύησης του Ελληνικού Δημοσίου στην Κοι¬ 
νοπραξία Τραπεζών ΕΤΕ και ΕΤΕΒΑ για τη χορήγηση κοι- 
νοπρακτικού δανείου ποσού δρχ. 5.400 εκατ. στην ΕΒΟ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/12.7.95 και της παρ. 10 του 
άρθρου 15του Ν. 2469/14.3.97. 

2. Την απόφαση της Διϋπουργικής Επιτροπής του άρ¬ 
θρου 5 του Ν. 2322/95 (Συνεδρίαση Αριθ. 189/1.7.99) με 
την οποία παρασχέθηκε η σύμφωνη γνώμη της στον 
Υπουργό Οικονομικών για την παροχή της εγγύησης του 
Ελληνικού Δημοσίου για την κάλυψη δανείου της ΕΒΟ 
ύψους πέντε δισεκατομμυρίων τετρακοσίων εκατομμυ¬ 
ρίων δρχ. (5.400.000.000). 

3. Το αριθ. 1268/ΠΙ/ΑΚ/λμ 23.6.99 έγγραφο της ΕΒΟ με 
το οποίο ζητάει την εγγύηση του Ελληνικού Δημοσίου. 

4. Το απόσπασμα Πρακτικού της Συνεδρίασης του Δ.Σ. 
της ΕΒΟ αρ. 542/24.6.99 με την οποία εγκρίνεται η ανω¬ 
τέρω δανειοδότηση. 

5. Την κοινή απόφαση του Πρωθυπουργού και του 
Υπουργού Οικονομικών αριθμ. 1107147/1239/0006Α/ 
4.10.96 (ΦΕΚ 922 Β/7.10.96) «Ανάθεση αρμοδιοτήτων του 
Υπουργού Οικονομικών στους Υφυπουργούς Οικονομι¬ 
κών, αποφασίζουμε: 

Παρέχουμε την εγγύηση του Ελληνικού Δημοσίου για τη 
χορήγηση Κοινοπρακτικού Δανείου στην ΕΛΛΗΝΙΚΗ ΒΙΟ¬ 
ΜΗΧΑΝΙΑ ΟΠΛΩΝ (ΕΒΟ) Α.Ε. ποσού δρχ. πέντε δισεκα¬ 
τομμυρίων τετρακοσίων εκατομμυρίων (5.400.000.000) 
από την Εθνική Τράπεζα της Ελλάδος και την ΕΤΕΒΑ, για 
την αντιμετώπιση άμεσων και επιτακτικών αναγκών της 
ΕΒΟΑ.Ε. 

Το Ελληνικό Δημόσιο παραιτείται από την εφαρμογή και 
τις ενστάσεις των άρθρων 855 και 867 του Α.Κ. και διατη¬ 
ρεί τα δικαιώματα και τις ενστάσεις που απορρέουν από 
τα άρθρα 853,858,862 και 863 του Α.Κ. 

Η χορήγηση και η εξυπηρέτηση του δανείου, θα γίνει 
σύμφωνα με τη δανειακή σύμβαση που θα υπογράφει με¬ 
ταξύ ΕΒΟ και Τραπεζών. 

Περιληπτικά οι όροι του δανείου είναι οι εξής: 

Ποσό δρχ. 5.400.000.000. 

Σκοπός: Κάλυψη άμεσων ταμειακών αναγκών. 

Επιτόκιο: Κυμαινόμενο, ίσο με το ΑίΝόοΓ 3 ή 6 μηνών, 
που θα ισχύει 2 εργάσιμες ημέρες πριν από την έναρξη 
κάθε περιόδου εκτοκισμού προσαυξημένο κατά 0,275%. 

Υπολογισμός και καταβολή τόκων: Ανά εξάμηνο. 

Επιτόκιο Υπερημερίας: Το ως άνω ενήμερο επιτόκιο 
προσαυξημένο κατά 2 εκατοστιαίες. 

Διάρκεια Δανείου: 5 έτη. 

Περίοδος Χάριτος: 2 έτη (που συμπεριλαμβάνεται στην 
παραπάνω διάρκεια). 

Εξόφληση Δανείου: Σε ισόποσες 6μηνιαίες χρεωλυτι- 
κές δόσεις. 

Τυχόν λοιπές επιβαρύνσεις υπέρ τρίτων (εισφορά του 
Ν. 128/75), κ.λπ.), θα βαρύνουν το δανειολήπτη. 

Με την απόφαση αυτή αναλαμβάνουμε την υποχρέωση 
σε περίπτωση καθυστέρησης εξόφλησης ληξιπρόθεσμης 
δόσης ή μέρους αυτής, ενδιαμέσων τόκων ή τόκων υπερη¬ 
μερίας του δανείου αυτού ή άλλων επιβαρύνσεων και συ¬ 
ναφών εξόδων να καταβάλουμε στις δανείστριες Τράπεζες 
μέσω της διαχειρίστριας ή αυτοτελώς στις δανείστριες 
Τράπεζες μέσα σε δύο (2) μήνες από τη λήξη της εκάστοτε 
οφειλής τα ποσά που προέρχονται από την ανωτέρω αιτία 
και μετά από προηγούμενη βεβαίωση των ποσών αυτών 
στην αρμόδια ΔΟΥ στο λογ/σμό Νο 555 σύμφωνα με τη διά¬ 
ταξη του Π.Δ/Τος αριθ. 16/89 (ΦΕΚ 6/1989) και τις οδηγίες 
της εγκυκλίου μας αριθ. 98348/ 2945/8.8.79. 

Καθορίζουμε προμήθεια υπέρ του Δημοσίου 1% για την 
παρεχόμενη εγγύησή του, την οποία θα εισπράττει η Εθνι¬ 
κή και θα την αποδίδει στο Δημόσιο σύμφωνα με το έγ¬ 
γραφό μας 2009593/1391/7.2.1996. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουλίου 1999 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 
-Φ- 

Αριθ.2/51847/0023Α (6) 

Έκδοση ομολογιακού δανείου επταετούς διάρκειας, 
σταθερού επιτοκίου, με ημερομηνία έκδοσης, 1η Ιου¬ 
λίου 1999, συνολικού ύψους 20 δισεκατομμυρίων 
(20.000.000.000) δραχμών 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/90 
Εκσυγχρονισμός και Ανάπτυξη του Δημόσιου Τομέα και 
της κεφαλαιαγοράς, φορολογικές ρυθμίσεις και άλλες 
διατάξεις". 

2. Την με αριθμό 2021180/2981/0023/97 απόφαση του 
Υπουργού Οικονομικών "Περί των δαπανών εκδόσεως και 
εξυπηρετήσεως κ.λ.π. Κρατικών Δανείων". 

3. Το άρθρο 11 του Ν.2459/97 (ΦΕΚ 17/Α/97), 

4. Το άρθρο 28, παράγραφος 4, του Ν.2515/97 (ΦΕΚ 
154/Α/97) καθώς και την με αριθμό 2053328/7045/98 κοι¬ 
νή απόφαση των Υπουργών Μεταφορών και επικοινωνιών 
και του Υπουργού Οικονομικών "Περί αυξήσεως του με¬ 
τοχικού κεφαλαίου των ΕΛΤΑ". 

5. Την με αριθμό 1107147/1239/0006Α/96 απόφαση του 
Πρωθυπουργού και Υπουργού Οικονομικών "Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών", αποφασίζουμε: 

Την έκδοση Ομολογιακού Δανείου επταετούς διάρκει¬ 
ας, σταθερού επιτοκίου, με ημερομηνία έκδοσης, 1η Ιου¬ 
λίου 1999, συνολικού ύψους 20 δισεκατομμυρίων 
(20.000.000.000) δραχμών. 


Σκοπός του δανείου αυτού είναι η αύξηση του μετοχι¬ 
κού κεφαλαίου των ΕΛΤΑ. 

Το δάνειο θα εκδοθεί υπό μορφή άϋλων τίτλων. 

Το επιτόκιο των Ομολόγων ορίζεται σε 6,00% και είναι 
σταθερό για όλη τη διάρκεια του δανείου, σε ετήσια βά¬ 
ση, με πρώτη ημερομηντα πληρωμής στις 1 -7-2000 και για 
τα επόμενα έτη στις ίδιες ημερομηνίες μέχρι τη λήξη των 
Ομολόγων. 

Ο τόκος καταβάλλεται δεδουλευμένος στο τέλος κάθε 
ετήσιας τοκοφόρου περιόδου. 

Ο υπολογισμός του τόκου γίνεται με βάση έτος 360 ημε¬ 
ρών και μήνα 30 ημερών. 

Τα Ομόλογα είναι πληρωτέα στην λήξη τους, κατά την 
ημερομηνία πληρωμής του τελευταίου τοκομεριδίου. 

Οι τόκοι των Ομολόγων υπόκεινται σε φορολόγηση βά¬ 
σει συντελεστού φορολόγησης που ισχύει κατά την έκδο¬ 
ση των τίτλων. Η παρακράτηση του φόρου θα γίνεται κα¬ 
τά την εξαργύρωση των τοκομεριδίων. 

Τα ομόλογα είναι διαπραγματεύσιμα στο Χρηματιστή¬ 
ριο Αξιών Αθηνών. 

Κάλυψη Δαπάνης 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού Οικο¬ 
νομικού έτους 1999. 

Προκαλείται όμως δαπάνη για τα οικονομικά έτη 2000- 
2006, η οποία θα εγγράφεται στις κατ έτος προβλέψεις 
δαπανών εξυπηρέτησης του Δημοσίου Χρέους. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 11ουλίου 1999 

Ο ΥΦΥΠΟΥΡΓΟΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 
-Φ- 

Αριθ. Δ16γ/301/9/236/Γ (7) 

Συγκρότηση Μόνιμης Επιστημονικής Επιτροπής του 
ΟΑΣΠ Υποστήριξης Αντισεισμικού Σχεδιασμού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 5 του Ν. 1349/83 "Σύσταση 
Οργανισμού Αντισεισμικού Σχεδιασμού και Προστασίας 
(ΟΑΣΠ) και άλλες διατάξεις» (ΦΕΚ 52/Τ.Α/25.4.83). 

2. Τις διατάξεις του Κεφαλαίου Β'του Ν.2690/99 (άρθρα 
13 και 14) "Κύρωση του Κώδικα Διοικητικής Διαδικασίας 
και άλλες διατάξεις" (ΦΕΚ45/τ.Α/9.3.99). 

3. Τις διατάξεις του άρθρου 3του Ν.1256/82 Τιιατηνπο- 
λυθεσία την πολυαπασχόληση κ.λ.π. Μ ). 

4. Τις διατάξεις του Νέου άρθρου 29Α του Ν.1558/85 
"Κυβέρνηση και Κυβερνητικά όργανα" που προστέθηκε 
στον παραπάνω Νόμο με τις διατάξεις του άρθρου 27 του 
Ν.2081/92, όπως αντικαταστάθηκε με το άρθρο 1 παρ. 2α 
του Ν.2469/97, και το γεγονός ότι από τις διατάξεις της 
απόφασης αυτής δεν προκαλείται σ’ αυτό το στάδιο δα¬ 
πάνη σε βάρος των πιστώσεων του Κρατικού Προϋπολο¬ 
γισμού ούτε του προϋπολογισμού του ΟΑΣΠ. 

5. Την αριθμ. 34/25.5.1999 απόφαση του Διοικητικού 
Συμβουλίου του ΟΑΣΠ. 

6. Την αριθμ. Δ17α/03/99/Φ.2.2.1/96 απόφαση «Ανάθε- 

ση αρμοδιοτήτων του Υπουργού ΠΕΧΩΔΕ στους Υφυ¬ 
πουργούς ΠΕΧΩΔΕ Χρίστο Βερελή και Θεόδωρο Κολιο- 
πάνο, αποφασίζουμε: 

Συγκροτούμε Μόνιμη Επιστημονική επιτροπή στον Ορ¬ 
γανισμό Αντισεισμικού Σχεδιασμού και Προστασίας 
(ΟΑΣΠ), Υποστήριξης του Αντισεισμικού Κανονισμού, 
συμβουλευτικού χαρακτήρα, με την εξής σύνθεση. 

Τακτικά Μέλη: 

1. Αγγελίδης Σωκράτης, Πολιτικός Μηχανικός Ομότι¬ 
μος Καθηγητής ΕΜΠ, ως Πρόεδρος της Επιτροπής. 

2. Κωστίκας Χρ., Πολιτικός Μηχανικός ως αναπληρω¬ 
τής του Προέδρου. 

3. Αναστασιάδης Κ.. Πολιτικός Μηχανικός, Καθηγητής 
Α.Π.Θ. 

4. Αργυράκης Κ. Πολιτικός Μηχανικός ΔΟΚΚ/ΥΠΕΧΩΔΕ. 

5. Αγγελόπουλος Αντ. Γεωλόγος ΙΓΜΕ. 

6. Βαγγελάτου Ολ. Πολιτικός Μηχανικός, εκπρόσωπος 
του Τ.Ε.Ε. 

7. Γκαζέτας Γ. Πολιτικός Μηχανικός, καθηγητής ΕΜΠ. 

8. Καραμάνος Α„ Πολιτικός Μηχανικός. 

9. Καρύδης Π., Πολιτικός Μηχανικός, Καθηγητής ΕΜΠ. 

10. Κόλιας Β., Πολιτικός Μηχανικός. 

11. Κωνσταντόπουλος I., Πολιτικός Μηχανικός. 

12. Μακρυκώστας Ε., Πολιτικός Μηχανικός, εκπρόσω¬ 
πος Σ.Π.Μ.Ε. 

13. Πλάκας Α., Πολιτικός Μηχανικός Λέκτορας ΕΜΠ. 

14. Πιτιλάκης Κυρ., Πολιτικός Μηχανικός, Καθηγητής 
Α.Π.Θ. 

15. Σπυράκος Κ., Πολιτικός Μηχανικός, επίκ. Καθηγη¬ 
τής Ε.Μ.Π. 

16. Τάσιος Θ„ Πολιτικός Μηχανικός Ομ. Καθηγητής 
Ε.Μ.Π. 

17. Φαρδής Μ., Πολιτικός Μηχανικός Καθηγητής Πανε¬ 
πιστημίου Πατρών. 

Αναπληρωματικά Μέλη: 

1. Μαρίνος Π., Καθηγητής Τομ. Γεωτεωτεχνικής ΕΜΠ. 

2. Παπακυριακόπουλος Π., Πολιτικός Μηχανικός, Επικ. 
Καθηγητής Πανεπιστημίου Θράκης. 

3. Σιβένας Π., Δρ. Γεωλόγος. 

4. Σταυρακάκης Γ., Σεισμολόγος, Δ/ντής Γεωδυναμικού 
Ινστιτούτου. 

5. Τσικνιάς Τ., Πολιτικός Μηχανικός. 

Τα αναπληρωματικά μέλη καλούνται με την ανωτέρω 
σειρά ορισμού τους να αναπληρώνουν οποιοδήποτε από 
τα με α/α 3 έως 17 τακτικά μέλη, πλην των εκπροσώπων 
Τ.Ε.Ε και Σ.Π.Μ.Ε. 

Γραμματέας ορίζεται η Πανουτσοπούλου Μαρία, με 
αναπληρωτή τον Παντέρη Νικόλαο, Πολιτικοί Μηχανικοί 
του ΟΑΣΠ. 

Β. Αντικείμενο της ανωτέρω επιτροπής είναι η παρακο¬ 
λούθηση των θεμάτων που σχετίζονται με την εφαρμογή 
του Αντισεισμικού Κανονισμού καθώς και η επεξεργασία 
προτάσεων συνεχούς βελτίωσης και προσαρμογής του 
σύμφωνα με τα νεότερα επιστημονικά δεδομένα και τις 
εξελίξεις που προκύπτουν. 

Γ. Η θητεία των μελών της επιτροπής ορίζεται διετής, με 
δυνατότητα παράτασης για ένα ακόμη χρόνο εφόσον δεν 
εκδοθεί νέα σχετική απόφαση. 

Δ. Τα θέματα με τα οποία ασχολείται η επιτροπή καθώς 
και τα πλαίσια στα οποία ζητείται η γνώμη της. καθορίζο¬ 
νται με απόφαση του Δ.Σ. του ΟΑΣΠ. 


Με εισήγηση του Δ/ντή του ΟΑΣΠ εισάγονται τα πορί¬ 
σματα της Επιτροπής για συζήτηση στο Δ.Σ., το οποίο 
λαμβάνει τις τελικές αποφάσεις. 

Ε. Η Επιτροπή συνεδριάζει στα γραφεία του ΟΑΣΠ. 

Η λειτουργία της ανωτέρω Επιτροπής θα είναι σύμφω¬ 
νη με τις διατάξεις του άρθρου πρώτου, Κεφάλαιο Β' του 
Ν.2690/99 (ΦΕΚ 45/τ.Α'/9.3.99). 

Η ισχύς της παρούσας αρχίζει την 1η Μαρτίου 1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουλίου 1999 

Ο ΥΦΥΠΟΥΡΓΟΣ 

ΧΡ. ΒΕΡΕΛΗΣ 
-♦- 

Αοιθ. ΦΚΗΥΚΥ/2831 (8) 

Τροποποίηση του Κανονισμού του Κέντρου Ηλεκτρονι¬ 
κών Υπολογιστών Κοινωνικών Υπηρεσιών (ΚΗΥΚΥ). 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Π.Δ. 204/73 (ΦΕΚ 268/4.10.73 τ.Α') «περί τροπο- 
ποιήσεως και συμπληρώσεως της περί ΚΗΥΚΥ νομοθε¬ 
σίας». 

β) Του Ν. 2683/1999 (ΦΕΚ 19Α ) «Κύρωση του Κώδικα 
Δημοσίων Πολιτικών Διοικητικών Υπαλλήλων και Υπαλλή¬ 
λων ΝΠΔΔ και άλλες διατάξεις». 

2. Την αρ. Φ16/121/74 (ΦΕΚ 427/22.4.74, τ.Β') απόφαση 
του Υπουργού Κοιν. Υπηρεσιών «περί εγκρίσεως του κα¬ 
νονισμού του ΚΗΥΚΥ». 

3. Την Δ2α/9058/1980 (ΦΕΚ 542/18.6.80 τ.Β') απόφαση 
του Υπουργού Κοιν. Υπηρεσιών «περί τροποποιήσεως και 
στη συνέχεια κωδικοποιήσεως Κανονισμού ΚΗΥΚΥ», κα¬ 
θώς και επόμενες αποφάσεις για τροποποιήσεις και συ¬ 
μπληρώσεις του Κανονισμού αυτού. 

4. Του Π.Δ. 372/14.9.95 (ΦΕΚ201 Α). 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του ΚΗΥΚΥ. 

6. ΤΗν οικ. 1749/4.11.98 (ΦΕΚ 1171 /Β) απόφαση ανάθε¬ 
σης αρμοδιοτήτων. 

7. Την 35/2.6.99 απόφαση του Δ.Σ. του ΚΗΥΚΥ, αποφα¬ 
σίζουμε: 

Εγκρίνουμε την τροποποίηση - συμπλήρωση του Κανο¬ 
νισμού (Οργανισμός του ΚΗΥΚΥ), ως εξής: 

α) Στο τέλος του άρθρου 74 προστίθεται παρ. 13 που 
έχει ως εξής: 

«13. Οι ειδικές άδειες που προβλέπονται από το άρθρο 
50 του Ν. 2683/99 (ΦΕΚ 19Α) καθώς και οι άδειες εξετά¬ 
σεων που προβλέπονται από το άρθρο 60 του ίδιου νόμου 
για τους δημοσίους υπαλλήλους χορηγούνται και στους 
υπαλλήλους ΚΗΥΚΥ». 

β) Το άρθρο 75 τροποποιείται και συμπληρώνεται ως 
εξής: 

«1. Επιτρέπεται η χορήγηση στον υπάλληλο, μετά από 
αίτησή του, άδειας άνευ αποδοχών, εφόσον οι ανάγκες 
της υπηρεσίας το επιτρέπουν. Η άδεια αυτή δεν μπορεί να 
υπερβεί τον ένα (1) μήνα εντός του ίδιου ημερολογιακού 
έτους, χορηγείται δε από το Γ ενικό Δ/ντή. 

2. Στους υπαλλήλους επιτρέπεται η χορήγηση άδειας 

άνευ αποδοχών συνολικής διάρκειας έως δύο (2) ετών, 
ύστερα από αίτησή τους και γνώμη του υπηρεσιακού συμ¬ 
βουλίου, για σοβαρούς ιδιωτικούς λόγους. 

3. Υπάλληλος, του οποίου ο σύζυγος υπηρετεί στο εξω¬ 
τερικό σε ελληνική υπηρεσία του Δημοσίου, νομικού προ¬ 
σώπου δημοσίου δικαίου ή άλλου φορέα του δημόσιου 
τομέα ή σε υπηρεσία ή φορέα της Ευρωπαϊκής Ένωσης ή 
σε διεθνή οργανισμό, στον οποίο μετέχει και η Ελλάδα, δι¬ 
καιούται να πάρει άδεια χωρίς αποδοχές μέχρι έξι (6) έτη 
συνεχώς ή και τμηματικά, εφόσον έχει συμπληρώσει διε¬ 
τή πραγματική υπηρεσία. 

4. Στον υπάλληλο που αποδέχεται θέση στη Ευρωπαϊκή 
Ένωση ή σε διεθνή οργανισμό, στον οποίο μετέχει η Ελ¬ 
λάδα, χορηγείται μετά από γνώμη του υπηρεσιακού συμ¬ 
βουλίου άδεια χωρίς αποδοχές μέχρι πέντε (5) έτη, η 
οποία μπορεί να παραταθεί με την ίδια διαδικασία για μία 
ακόμα πενταετία. Αν ο υπάλληλος δεν εμφανιστεί να ανα- 
λάβει καθήκοντα μέσα σε δύο (2) μήνες από τη λήξη της 
άδειας, θεωρείται ότι παραιτήθηκε αυτοδικαίως από την 
υπηρεσία. 

5.0 χρόνος της άδειας άνευ αποδοχών αποτελεί χρόνο 
πραγματικής υπηρεσίας μόνο στις περιπτώσεις των 
προηγούμενων παραγράφων 1 και 4. 

6. Κατά τη διάρκεια της άδειας της παρ. 4 ο υπάλληλος 
υποχρεούται να καταβάλλει τις νόμιμες κρατήσεις για κύ¬ 
ρια και επικουρική ασφάλιση και τα ταμεία πρόνοιας, οι 
οποίες αντιστοιχούν στο βαθμό ή το μισθό της υπηρεσίας 
του στην Ελλάδα, στην οποία ανήκει οργανικά. 

7. Η προβλεπόμενη από την παρ. 2 του παρόντος άρ¬ 
θρου άδεια χορηγείται υποχρεωτικά, χωρίς γνώμη υπη¬ 
ρεσιακού συμβουλίου, όταν πρόκειται για ανατροφή παι¬ 
διού ηλικίας έως και έξι (6) ετών. 

8. Η μητέρα υπάλληλος δικαιούται εννέα (9) μήνες 
άδεια με αποδοχές για ανατροφή παιδιού, εφόσον δεν κά¬ 
νει χρήση του μειωμένου ωραρίου της παρ. 3 του άρθρου 
69 του παρόντος Κανονισμού. 

9. Όταν ο ένας γονέας λάβει την άδεια της παρ. 7 ο άλ¬ 
λος δεν έχει δικαίωμα να κάνει χρήση των διευκολύνσεων 
της παρ. 8 για το ίδιο διάστημα. 

10. Σε περίπτωση διάστασης, διαζυγίου, χηρείας ή γέν¬ 
νησης τέκνου χωρίς γάμο των γονέων του, την άδεια της 
παρ. 7 δικαιούται ο γονέας που ασκεί τη γονική μέριμνα. 

11. Παρέχεται διευκόλυνση στους υπαλλήλους που 
έχουν τέκνα τα οποία παρακολουθούν μαθήματα πρωτο¬ 
βάθμιας ή δευτεροβάθμιας εκπαίδευσης, για να επισκέ¬ 
πτονται το σχολείο των παιδιών τους, με σκοπό την παρα¬ 
κολούθηση της σχολικής τους επίδοσης, όπως θα ορισθεί 
με την προβλεπόμενη απόφαση της παρ. 6 του άρθρου 53 
του Ν. 2683/1990». 

γ) Το άρθρο 76 τροποποιείται και συμπληρώνεται ως 
εξής: 

«1. Στις υπαλλήλους ΚΗΥΚΥ οι οποίες κυοφορούν χο¬ 
ρηγείται άδεια μητρότητας με πλήρεις αποδοχές δύο (2) 
μήνες πριν και τρεις (3) μήνες μετάτοντοκετό. Η άδεια λό¬ 
γω κυοφορίας χορηγείται ύστερα από βεβαίωση του θε¬ 
ράποντα γιατρού ΙΚΑ για τον πιθανολογούμενο χρόνο το¬ 
κετού. 

2. Όταν ο τοκετός πραγματοποιείται σε χρόνο μεταγε¬ 
νέστερο από αυτόν που είχε πιθανολογηθεί αρχικά, η 
άδεια που είχε χορηγηθεί παρατείνεται μέχρι την πραγ¬ 
ματική ημερομηνία του τοκετού, χωρίς αυτή η παράταση 
να συνεπάγεται αντίστοιχη μείωση του χρόνου της άδει¬ 
ας που χορηγείται μετά τον τοκετό. Όταν ο τοκετός πραγ¬ 


ματοποιηθεί σε χρόνο προγενέστερο από αυτόν που είχε 
αρχικά πιθανολογηθεί, το υπόλοιπο της άδειας χορηγεί¬ 
ται μετά τον τοκετό, ώστε να εξασφαλιστεί συνολικός 
χρόνος πέντε (5) μηνών. 

3. Στις υπαλλήλους που υιοθετούν τέκνο χορηγείται 
άδεια τριών (3) μηνών με πλήρεις αποδοχές εντός του 
πρώτου εξαμήνου μετά την περαίωση της διαδικασίας 
της υιοθεσίας, εφόσον το υιοθετημένο τέκνο είναι ηλικίας 
έως έξι (6) ετών. 

4. Επιδόματα λόγω τοκετού, που καταβλήθηκαν στην 
υπάλληλο λόγω υποχρεωτικής ασφάλισης στο ΙΚΑ εκπί¬ 
πτουν από τις αποδοχές που καταβάλλονται κατά τη διάρ¬ 
κεια της άδειας μητρότητας". 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 1999 

ΟΥΦΥΠΟΥΡΓΟΣ 

Φ. ΙΩΑΝΝΙΔΗΣ 

-Φ- 

Αριθ. Φ. 144/1009 (9) 

Επέκταση διατάξεων Ν. 2470/1997 στους συνταξιούχους 
του Ταμείου Επικουρικής Ασφάλισης Δημοσίων Υπαλ¬ 
λήλων (Τ.Ε.Α.Δ.Υ.). 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 4 παρ. 2 και 13 του Ν. 
2592/1998 (ΦΕΚ 57/98). 

2. Τις διατάξεις του Ν. 2470/1997 (ΦΕΚ 89/97). 

3. Τις διατάξεις των άρθρων 23 παρ. 1 στοιχ. στ. και 24 
παρ. 1 και παρ. 2 στοιχ. γ, 26 παρ. 1 και 27 παρ. 1 στοιχ. δ 
τουΝ. 1558/85 (97, Α). 

4. Την αριθμ. οικ. 1749/9.11.1998 κοινή απόφαση του 
Πρωθυπουργού και του Υπουργού Εργασίας και Κοινωνι¬ 
κών Ασφαλίσεων «Ανάθεση αρμοδιοτήτων στον Υφυ¬ 
πουργό Εργασίας και Κοινωνικών Ασφαλίσεων Φ. Ιωαννί- 
δη» (Β, 1171). 

5. Το άρθρο 27 του Ν. 2081/1992 (Α, 154) όπως αντικα- 
ταστάθηκε με τις διατάξεις του άρθρου 1 του Ν. 2469/97 
(Α, 38). 

δ.Τηναρ.πρωτ. 100/30 Ιουνίου 1999 οικονομική έκθεση 
της Δ/νσης Αναλογιστικών Μελετών της Γ.Γ.Κ.Α. 

7. Το γεγονός ότι, από τις διατάξεις της απόφασης προ- 
καλείται δαπάνη σε βάρος του προϋπολογισμού του Τα¬ 
μείου Επικουρικής Ασφάλισης Δημοσίων Υπαλλήλων 
(Τ.Ε.Α.ΔΎ.) ύψους 1.250 εκατ. δρχ. περίπου κατά το πρώ¬ 
το πλήρες έτος εφαρμογής της και για την οποία έχει εγ¬ 
γράφει πίστωση στον ΚΑΕ 0621, για τα επόμενα δε πέντε 
έτη η δαπάνη αυτή θα καλύπτεται από τα έσοδα του Τα¬ 
μείου και θα βαρύνει ανάλογα τον παραπάνω κωδικό. 

8. Την απόφαση του Δ.Σ. του Ταμείου Επικουρικής 
Ασφάλισης Δημοσίων Υπαλλήλων (Τ.Ε.Α.Δ.Υ) που ελή- 
φθη στην αριθμ. 9/8.6.1999 συνεδρίασή του, αποφασί¬ 
ζουμε: 

Οι διαφορές των συντάξεων που προκύπτουν από τον 
επανυπολογισμό των συντάξιμων αποδοχών, σύμφωνα 
με τις διατάξεις των παραγράφων 2 και 13 του άρθρου 4 
του Ν. 2592/1998, στους συνταξιοδοτηθέντες μέχρι 
31.12.1996 από τα πρώην Ταμεία Αρωγής: 

α) Υπαλλήλων Υπουργείου Γεωργίας. 

β) Υπαλλήλων Υπουργείου Βιομηχανίας, 
γ) Υπαλλήλων Υπουργείου Εμπορίου, 
δ) Υπαλλήλων Υπουργείου Συγκοινωνιών και 
ε) Υπαλλήλων Υπουργείου Προεδρίας, Κυβερνήσεως 
και Εξωτερικών, καταβάλλονται στους δικαιούχους από 
το Ταμείο Επικουρικής Ασφάλισης Δημοσίων Υπαλλήλων 
(Τ.Ε.Α.Δ.Υ.), από 1ης Ιουλίου 1999. 


Τυχόν επιπλέον διαφορά διατηρείται ως προσωπική και 
συμψηφίζεται με μεταγενέστερες αυξήσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 1999 

Ο ΥΦΥΠΟΥΡΓΟΣ 

Φ. ΙΩΑΝΝΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: Ιι«ρ: νννννν.Θί.ςΓ 


Θ 

-ΓΤΊΘίΙ: ην33 @ Θί.ς|Γ 


ΥΠΗΡΕΣΙΕΣ Ε 

ΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Ολγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 



5249 547 

Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 

5248 141 

Κορίνθου 327 - Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 450 44 

(0651) 87215 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 


αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 

ΛΑΡΙΣΑ 

(0531)22 858 



Διοικητήριο Τ.Κ. 411 10 

ΚΕΡΚΥΡΑ 

(041) 597449 



Σαμαρά 13 Τ.Κ. 491 00 

ΗΡΑΚΛΕΙΟ 

(0661)89 127/89 120 



Πλ. Ελευθερίας 1, Τ.Κ. 711 10 
ΛΕΣΒΟΣ 

(081)396 223 



Πλ. Κωνσταντινουπόλεως Τ.Κ. 811 00 Μυτιλήνη 



I 

(0251)46 888/47 533 

ΤΙΜΗ ΦΥΛΛΩΝ ' Μέ ΧΡ ι 8 σελίδες 200 δρχ. 


ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Από 8 σελίδες και άνω Π ροσαύξηση 100 δρχ. ανά βσέλιδο ή μέρος αυτού 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 >» 

3.500 » 

Γ (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ' (Απαλλοτριώσεις, πολεοδομία κ.λπ.) 

70.000 » 

3.500 » 

Αναπτυξιακών Πράξεων (Τ.Α.Π.Σ.) 

30.000 » 

1.500 - 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 » 

Παράρτημα (Προκηρύξεις θέσεων ΔΕΠ κ.τλ.) 

5.000 >» 

250 - 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Προκηρύξεων Α.Σ.Ε.Π. 

10.000 » 

500 » 

Ανωνύμων Εταιρειών & Ε.Π.Ε. 

250.000 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 >> 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 

























